**Ֆրաուկե Պետրի** (գերմ.՝ Frauke Petry, ծննդյամբ՝ **Մաքվարդթ** (*Marquardt*); հունիսի 1, 1975(1975-06-01)[…], Դրեզդեն, Արևելյան Գերմանիա), գերմանացի քաղաքական գործիչ, ձեռնարկատեր։

Կենսագրություն
--------------

Ծնվել է 1975 թվականին Դրեզդենում։ Մինչև 1989 թվականը ընտանիքը ապրել է Շվարցհայդեում։ Նրա մայրը եղել է քիմիկոս, իսկ հայրը՝ արտադրագետ։ Նա երեք անգամ փորձել է փախչել Գերմանիա, և 1989 թվականին նրան դա հաջողվել է։ 1992 թվականին ծնողների հետ տեղափոխվել է Բերգկամեն։

1998 թվականին ստացել է Ռեդինգի համալսարանում (Անգլիա) քիմիայի բակալավրի աստիճան։ 2004 թվականին Գյոթինգենի համալսարանում ստացել է Գիտությունների դոկտորի աստիճան։

2007 թվականին Լայպցիգում հիմնել է *PURinvent* քիմիական կազմակերպությունը։ 2014 թվականին կազմակերպությունը սնանկացել է։

2013 թվականին դարձել է «Երկընտրանք Գերմանիայի համար» կուսակցության երեք ներկայացուցիչներից մեկը և Սաքսոնիայում այս կուսակցության նախագահը։ 2014 թվականից դարձել է Սաքսոնիայի լանդթագի պատգամավոր։ 2015 թվականին մի քանի ամիս իշխանության համար ներկուսակցական պայքարից հետո կուսակցության առաջնորդ է դարձել՝ «Երկընտրանք Գերմանիայի համար» հիմնադիր, տնտեսագետ Բերնդ Լուկկեի փոխարեն, որը կուսակցությունը գլխավորել է 2013-ի ապրիլից մինչև 2015-ի հուլիսը։

Պետրին հանդես է գալիս հարկերի կրճատման, ԵՄ-ի բարեփոխման, եվրոգոտուց Գերմանիայի դուրս գալու, միգրանտների կողմից Գերմանիայի օրենքների պահպանման օգտին։ Քննադատները նրան մեղադրում են պոպուլիզմի և ռասիզմի մեջ։

2017 թվականի խորհրդարանական ընտրություններում «Այլընտրանք Գերմանիայի համար»-ի (12,6 տոկոս) և Բունդեսթագում կուսակցության պատմության մեջ առաջին անդամակցության հաջողությունից հետո Պետրին հայտարարել է, որ չի մասնակցելու կուսակցության խորհրդարանական խմբակցությանը, այլ պատրաստվում է լինել անկախ պատգամավոր։ Դիտորդների գնահատմամբ՝ այդ քայլը պայմանավորված է եղել կուսակցության ներքին հակամարտություններով։ Պետրին հանդես է գալիս կուսակցությունը ծայրահեղ ազգայնական տարրերից մաքրելու և այլ կուսակցությունների հետ համագործակցելու ունակության մշակման օգտին։ Նրա կարծիքով հենց դա է անհրաժեշտ ընտրողների աչքում «Այլընտրանք Գերմանիայի համար»-ը լուրջ ուժի վերածելու համար, որին հնարավոր է վստահել իշխանությունը։ Պետրիի հակառակորդները կուսակցության ներսում այդ քայլը գնահատել են որպես դավաճանություն և կոչ են արել հեռանալ կուսակցությունից։

2017 թվականի սեպտեմբերի 26-ին դուրս է եկել «Այլընտրանք Գերմանիայի համար»-ի կազմից՝ հիմնելով սեփական՝ «Կապույտ կուսակցությունը» (գաղափարախոսությամբ մոտ էր քրիստոնեական-դեմոկրատական միությանը)։

Մեջբերումներ
------------

«Այլընտրանք Գերմանիայի համար»-ի և «ՊԵԳԻԴԱ»-ի միջև չկա ոչ մի կազմակերպչական միահյուսում»։

«Մենք պահանջում ենք փարանջայի արգելքի և փաթաթման, մինարեթների արգելքի, մուեզինների աղաղակների, քանի որ դրանք իսլամի գերիշխանության հավակնության խորհրդանիշներն են»։

«Կա դաժան կարծրատիպ արևելյան գերմանացիների մասին՝ ժամանելով արևմուտք ամեն ինչի պատրաստ են։ Ես այս կարծրատիպին համամիտ եմ»։

Ընտանիք
-------

Առաջին ամուսինը եղել է Սվեն Պետրին։ Ֆրաուկեն նրանից ունեցել է չորս երեխա։ 2015 թվականին նրանք բաժանվել են։ Այժմ Պետրիի քաղաքացիական ամուսինը՝ Մարկուս Պրետցելը, «Այլընտրանք Գերմանիայի համար» կուսակցության առաջնորդներից մեկն է։ Ապրում են Ֆրոբուրգ քաղաքում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4
2. 1 2  Stammdaten aller Abgeordneten des Deutschen Bundestages
3. 1 2  FemBio տվյալների շտեմարան (գերմ.)
4. 1 2
5. ↑  Deutsche Welle (www.dw.com). «6 важнейших "альтернатив" для Германии от партии АдГ | Важнейшие политические события в Германии: оценки, прогнозы, комментарии | DW.COM | 02.05.2016». DW.COM. Վերցված է 2017 թ․ հունվարի 6-ին.
6. 1 2  «Мастерская — Фрауке Петри в беседе с Die Welt. Перевод с немецкого Леонида Комиссаренко». club.berkovich-zametki.com. Վերցված է 2017 թ․ հունվարի 6-ին.
7. ↑  «Впервые после Гитлера. Екатерина Коростиченко». *News Front - новостной Фронт* (ռուսերեն). 2017 թ․ հունվարի 5. Արխիվացված է օրիգինալից 2017 թ․ հունվարի 6-ին. Վերցված է 2017 թ․ հունվարի 6-ին.
8. ↑  Thomas Wieder (2017 թ․ սեպտեմբերի 26). «Allemagne : marginalisée par les plus radicaux, Frauke Petry quitte l'AfD, le parti d'extrême droite» (ֆրանսերեն). Le Monde. Վերցված է 2017 թ․ հունվարի 6-ին.

Արտաքին հղումներ
----------------

* Ֆրաուկե Պետրին Սաքսոնիայի լանդթագը կայքում(գերմ.)
* Գերմանիայում կոչ են արել թույլատրել սահմանապահներին կրակել փախստականների վրա
* -Անգելա Մերկելի «բաց դռների» քաղաքականությունը տանում է ահաբեկչությունների՝ Ֆրաուկա Պետրի: Արխիվացված 2016-02-06 Wayback Machine

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | ČSFD |
|  |
| Բառարաններ և հանրագիտարաններ | Բրոքհաուս · Մեծ նորվեգական |
|  |
| Չափորոշչային վերահսկողություն | GND: 129518689 · GTAA: 259867 · NLP: a0000003348579 · VIAF: 6013452 · WorldCat VIAF: 6013452 |

 |